 

**בבית הדין הצבאי המחוזי**

**במחוז שיפוטי ח"א**

**בפני כבוד השופטת**: **סא"ל לידור דרכמן**

**בעניין: התובע הצבאי (ע"י ב"כ, קמ"ש גל תמרין)**

**נגד**

**הנאשמת:X/XXX רב"ט נ' ל' (ע"י ב"כ, סגן עדן שאקי)**

**הכרעת-דין**

החיילת מורשעת, על פי הודאתה, בעבירה של התנהגות מבישה, לפי סעיף 129 לחוק השיפוט הצבאי, התשט"ו-1955, בכך שנעדרה מיחידתה מיום 27.03.2022 ועד יום 27.11.2022 למשך 246 ימים, בהתאם לכתב האישום המתוקן ולפרטים הנוספים.

* **ניתנה היום, כ"ט בכסלו תשפ"ד, 12.12.2023, והודעה בפומבי ובמעמד הצדדים.**

­­­­­\_\_\_\_\_\_\_\_\_\_\_\_

**שופטת**

**גזר-דין**

החיילת הורשעה על פי הודאתה בכתב אישום מתוקן בעבירה של התנהגות מבישה, בגין כך שנעדרה מיחידתה XXX ללא היתר למשך 246 ימים, היעדרות שהסתיימה במעצרה.

החיילת התגייסה לצה"ל בחודש דצמבר 2021 וההיעדרות שבגינה היא נותנת את הדין היום היא היעדרותה היחידה משירות.

כתב האישום בעניינה תוקן לאחר שהשלימה בהצלחה הליך שילוב בן 12 חודשים, במסגרתו שוחררה ממעצרה בתנאים ושבה לשרת בצה"ל תחת פיקוח בית הדין המשלב וליווי פיקודי צמוד.

במהלך תקופת השילוב עברה החיילת כברת דרך משמעותית, הוכיחה את עצמה ואת יכולותיה וסיימה בהצלחה את ההליך, על אף קשיים לא מבוטלים עמם התמודדה לאורכו.

בחוות הדעת האחרונה שהתקבלה לקראת הדיון היום ציין מפקדה כי החיילת מבצעת את משימותיה על הצד הטוב ביותר, ממושמעת, אחראית ואהובה על חבריה.

**על הנאשמת נגזר עונש מאסר מותנה בן שלושים (30) ימים למשך שנה (1), לבל תעבור עבירה לפי סעיף 92 או 94 לחוק השיפוט הצבאי, התשט"ו - 1955.**

**לאור הצלחתה של החיילת לאורך כל הליך השילוב, אני מורה על ביטול ימי התב"ן בכליאה וממליצה בחום לשקול בחיוב את ביטול או קיצור יתרת ימי התב"ן.**

**מזכירות בית הדין תעביר את ההחלטה לאנשי הקשר במרכז אבחון וחוסן (גחל"ת), לאנשי הקשר במדור שילוב, לרמ"ד עריקים במקמש"ר ולמפקד החייל.**

 **העתק יועבר גם לעו"ס בית הדין המשלב.**

**העתק יופנה למש"קי בית הדין המשלב של מחוז השיפוט, אשר מתבקשים לעדכן כי הנאשמת השלימה בהצלחה את הליך השילוב.**

**המזכירות תסמן את התיק במערכת חוק וצדק בסימון "הושלם הליך שילוב".**

* **זכות ערעור כחוק.**
* **ניתן היום, כ"ט בכסלו תשפ"ד, 12.12.2023, והודע בפומבי ובמעמד הצדדים.**

**\_\_\_\_\_\_\_\_\_\_\_\_\_\_\_**

**שופטת**

**נערך על ידי:ג.ח**

**בתאריך:31.12.2023**

**חתימת המגיה:סגן שיר בן-ארמון**